sukhrobnurali/uzbek-legal-corpus huggingface dataset:
XORIJIY INVESTITSIYaLAR JALB ETILIShINI AXBOROTLAR BILAN TAʼMINLAShNI TAKOMILLAShTIRISh ChORA-TADBIRLARI TOʻGʻRISIDA
(resolution, 2021-02-22)

Xorijiy davlatlarning ishbilarmon doiralarini, xalqaro moliya-iqtisodiyot institutlarini hamda chet mamlakatlar banklarini Oʻzbekistondagi investitsiya muhiti va xorijiy investorlar uchun imtiyozlar toʻgʻrisida keng xabardor qilish, ularni zarur maʼlumotnoma materiallari bilan taʼminlash, shuningdek ushbu sohada toʻgʻridan toʻgʻri aloqalarni yoʻlga qoʻyish va tashkiliy tadbirlarni amalga oshirish maqsadida Vazirlar Mahkamasi qaror qiladi: 1. Oʻzbekiston Respublikasi Davlat mulki qoʻmitasi, Makroiqtisodiyot va statistika vazirligi, Tashqi iqtisodiy aloqalar vazirligi tuzilmasida xorijiy investitsiyalar jalb etilishini axborotlar bilan taʼminlash boʻyicha, Markaziy apparat xodimlarining tasdiqlangan cheklangan soni doirasida, xodimlari soni 3 kishidan iborat boʻlgan maxsus guruhlar tashkil qilinsin. 2. Quyidagilar xorijiy investitsiyalar jalb qilinishini axborotlar bilan taʼminlash boʻyicha guruhlarning asosiy vazifalari va funksiyalari etib belgilansin: xorijiy investorlar uchun qulay investitsiya muhiti yaratuvchi huquqiy shart-sharoitlar, kafolatlar va imtiyozlar belgilovchi qonunchilik-normativ baza toʻgʻrisidagi, amalga oshirilayotgan va amalga oshirish moʻljallanayotgan investitsiya loyihalari toʻgʻrisidagi maʼlumotlar bankini shakllantirish; xorijiy investorlarni zarur maʼlumotnoma-axborot materiallari va tahliliy materiallar bilan taʼminlash; xorijiy investorlar uchun Oʻzbekiston iqtisodiyotiga investitsiyalar jalb etish imkoniyatlari toʻgʻrisidagi koʻrsatib oʻtilgan axborotlarning asosiy chet tillarga tarjima qilinishini tashkil etish; Oʻzbekistondagi investitsiya muhiti toʻgʻrisidagi va amalga oshirilishida xorijiy investorlar ishtirok etishlari mumkin boʻlgan loyihalar haqidagi axborotlarni chet mamlakatlarda ommalashtirish yuzasidan xalqaro axborot agentliklari bilan yaqin aloqalar oʻrnatish; respublikaning investitsiya imkoniyatlari toʻgʻrisidagi axborotlarni “Internet” xalqaro kompyuter tarmogʻi orqali ommalashtirish; imkoniyati boʻlgan xorijiy sheriklarni jalb etgan holda investitsiya faoliyatining aniq sohalari va yoʻnalishlari boʻyicha biznes-seminarlar tashkil qilish; xorijiy investorlarni axborotlar bilan taʼminlash tartibi va amaliyotini takomillashtirish, ularni respublika iqtisodiyotiga yanada kengroq jalb etish uchun qulay shart-sharoitlar yaratish yuzasidan takliflar tayyorlash. 3. Oʻzbekiston Respublikasi Davlat mulki qoʻmitasi, Makroiqtisodiyot va statistika vazirligi, Tashqi iqtisodiy aloqalar vazirligi axborotlar bilan taʼminlash guruhlarini chet tillarni hamda kompyuter texnikasini va telekommunikatsiya aloqa vositalarini biladigan yuqori malakali mutaxassislar bilan bir oy muddatda butlasin. 4. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.
HUKUMATLARARO BITIMNI TASDIQLASH TOʻGʻRISIDA
(resolution, 1999-12-07)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq, Vazirlar Mahkamasi qaror qiladi: 1. 1999-yil 26-noyabrda Toshkent shahrida imzolangan Oʻzbekiston Respublikasi Hukumati bilan Italiya Respublikasi Hukumati oʻrtasida mudofaa sohasida hamkorlik qilish toʻgʻrisidagi Bitim tasdiqlansin. 2. Tashqi ishlar vaziri A.X. Kamilov, mudofaa vaziri X.K. Tursunov Oʻzbekiston Respublikasining ushbu hujjatda nazarda tutilgan majburiyatlari oʻz vaqtida bajarilishi ustidan nazoratni taʼminlasinlar.
“Doʻrmon – Qaynarsoy” komplekslari birlashgan direksiyasi faoliyatini takomillashtirish toʻgʻrisida
(resolution, 1999-12-01)

“Doʻrmon – Qaynarsoy” komplekslari faoliyatini yaxshilash maqsadida Vazirlar Mahkamasi qaror qiladi: 1. Vazirlar Mahkamasining 1995-yil 18-dekabrdagi 462-son qarorining 1-bandi qisman oʻzgartirilgan holda “Doʻrmon – Qaynarsoy” komplekslarining xoʻjalik hisobidagi birlashgan direksiyasi “Doʻrmon – Qaynarsoy” komplekslarining birlashgan direksiyasiga aylantirilsin. 2. Belgilansinki, 2000-yil 1-yanvardan eʼtiboran “Doʻrmon – Qaynarsoy” komplekslarining birlashgan direksiyasini moliyalashtirish davlat budjeti mablagʻlari hamda xoʻjalik faoliyatidan tushgan mablagʻlar hisobiga amalga oshiriladi. Oʻzbekiston Respublikasi Moliya vazirligi ushbu maqsadlar uchun 2000-yil 1-yanvardan boshlab tegishli mablagʻlar ajratilishini taʼminlasin. 3. Oʻzbekiston Respublikasi Prezidenti Apparati Ishlar Boshqarmasi: Moliya vazirligi bilan birgalikda Vazirlar Mahkamasining 1999-yil 3-sentabrdagi 414-son qarori bilan tasdiqlangan Budjet tashkilotlarini mablagʻ bilan taʼminlash tartibini “Doʻrmon – Qaynarsoy” komplekslarining birlashgan direksiyasiga qoʻllash xususiyatlarini belgilasin; “Doʻrmon – Qaynarsoy” komplekslarining birlashgan direksiyasi toʻgʻrisidagi nizomni ushbu qarorga muvofiqlashtirsin.
“OʻZBEKISTON RESPUBLIKASIDA NAQD PULSIZ HISOB-KITOBLAR TOʻGʻRISIDA”GI NIZOMGA
(other, 2002-04-25)

1. 6.9.-band quyidagi tahrirda ifodalansin: “Xoʻjalik sudining sudyasi tomonidan berilgan sud buyrugʻi boʻyicha undiruv buyruk berilgandan soʻng oʻn kunlik muddat oʻtgach amalga oshiriladi”.
“MEhNAT DAFTARChALARINI YURITISh TARTIBI TOʻGʻRISIDAGI YOʻRIQNOMA”NING 5-ILOVASIGA OʻZGARTIRISh KIRITISh TOʻGʻRISIDA
(other, 1999-06-11)

1998-yil 29-yanvarda 402-son bilan Oʻzbekiston Respublikasi Adliya vazirligida roʻyxatga olingan “Mehnat daftarchalarini yuritish tartibi toʻgʻrisidagi Yoʻriqnoma”ning 5-ilovasi Vazirlar Maxkamasining 1999-yil 6-maydagi 225-sonli qaroriga muvofiq “maʼlumoti” soʻzidan keyingi “(toʻliqsiz oʻrta, oʻrta, toʻliqsiz oliy, oliy)” soʻzlar “(tugallanmagan umumiy oʻrta, umumiy oʻrta, tugallanmagan hunar-texnika, hunar-texnika, tugallanmagan oʻrta maxsus (kasb-hunar), oʻrta maxsus (kasb-hunar), tugallanmagan oliy, oliy, tayanch oliy (bakalavr), oliy (magistr)” soʻzlariga almashtirilsin.
XALQARO TINChLIK MADANIYATI YILIGA TAYYORGARLIK KOʻRISh TOʻGʻRISIDA
(resolution, 2021-02-22)

Birlashgan Millatlar Tashkiloti 2000-yilni Xalqaro tinchlik madaniyati yili deb eʼlon qilganligini hamda YUNESKO Ijroiya kengashi oʻzining 1998-yil 6-noyabrda Toshkent shahrida boʻlib oʻtgan 155-sessiyasi yakunlovchi majlisida “Tinchlik madaniyati va YUNESKOning aʼzo davlatlardagi faoliyati” Deklaratsiyasini qabul qilganligini eʼtiborga olib, shuningdek Xalqaro tinchlik madaniyati yilini Toshkent Deklaratsiyasi ruhida nishonlash yuzasidan oʻtkaziladigan tadbirlarni ishlab chiqish va amalga oshirishni taʼminlash maqsadida Vazirlar Mahkamasi qaror qiladi: 1. YUNESKO ishlari boʻyicha Oʻzbekiston Respublikasi milliy komissiyasi tegishli vazirliklar va idoralar bilan birgalikda: a) bir oy muddatda Xalqaro tinchlik madaniyati yiliga bagʻishlangan 1999-yilgi tadbirlar rejasini ishlab chiqsin va tasdiqlasin, unda jahondagi dinlarning eng nufuzli vakillari ishtirokida “Dinlar muloqoti” konferensiyasini oʻtkazishni nazarda tutsin; b) quyidagilarga yoʻnaltirilgan tadbirlarni oʻz ichiga oluvchi 2000-yilgi “Tinchlik madaniyati” milliy dasturini ishlab chiqsin va tasdiqlash uchun Vazirlar Mahkamasiga kiritsin: inson huquqlarini hurmat qilishni ragʻbatlantirish; taʼlimni, kadrlar tayyorlashni hamda tinchlik va zoʻravonlik qilmaslik ruhidagi ilmiy tadqiqotlarni rivojlantirish; barqaror ijtimoiy rivojlanishni, hamma uchun ijtimoiy adolatni taʼminlash; respublikada amalga oshirilayotgan demokratik oʻzgarishlarni chuqurlashtirish; erkaklar va ayollar tengligini taʼminlash; kommunikatsiyalarni hamda bilimlar va axborotlarning erkin ommalashtirilishini va ulardan birgalikda foydalanishni qoʻllab-quvvatlash; barcha xalqlar va madaniyatlar oʻrtasidagi oʻzaro bir-birini tushunishga, sabr-bardoshlilikka va birdamlikka koʻmaklashish. 2. Mazkur qarorning bajarilishini nazorat qilish Bosh vazir oʻrinbosari H.S. Karamatov zimmasiga yuklansin.
QIShLOQ XOʻJALIGI TOVAR IShLAB ChIQARUVChILARI UChUN YAGONA YER SOLIGʻINING MUVAQQAT BAZAVIY STAVKALARINI TASDIQLASh TOʻGʻRISIDA
(resolution, 2009-03-11)

Oʻzbekiston Respublikasi Prezidentining “Qishloq xoʻjaligi tovar ishlab chiqaruvchilari uchun yagona yer soligʻini joriy etish toʻgʻrisida” 1998-yil 10-oktabrdagi PF-2086-son Farmonini bajarish yuzasidan Vazirlar Mahkamasi qaror qiladi: 2. Belgilansinki, yagona yer soligʻi: oʻrmonchilik, baliq ovlash, ovchilik xoʻjaliklariga; ular uchun soliq solishning amaldagi tartibi saqlanib qoladigan mustaqil yuridik shaxslar hisoblanmagan yordamchi qishloq xoʻjaliklariga; “Dehqon xoʻjaligi toʻgʻrisida”gi Oʻzbekiston Respublikasi Qonuni bilan nazarda tutilgan soliq solish shartlari saqlanib qoladigan dehqon xoʻjaliklariga tatbiq etilmaydi. 3. Yagona yer soligʻi toʻlovchilar quyidagi tartibda budjetga bir yilda uch marta soliq toʻlaydi: hisobot yilining 1-iyuligacha — yillik soliq summasining kamida 20 foizini; hisobot yilining 1-sentabrigacha — yillik soliq summasining kamida 30 foizini; hisobot yilining 1-dekabrigacha — soliqning qolgan summasini toʻlaydi. 4. Agar qishloq xoʻjaligi tovar ishlab chiqaruvchilari — yagona yer soligʻi toʻlovchilar qishloq xoʻjaligi mahsulotlari yetishtirish va oʻzi ishlab chiqargan qishloq xoʻjaligi mahsulotlarini qayta ishlash bilan birga faoliyatning boshqa turlari bilan shugʻullansalar ular alohida hisob-kitob yuritishlari va faoliyatning boshqa turlari boʻyicha soliq toʻlovchilarning mazkur toifasi uchun amaldagi qonun hujjatlarida nazarda tutilgan soliqlarni toʻlashlari shart. Yer qishloq xoʻjaligi tovar ishlab chiqaruvchilari tomonidan ijaraga berilgan taqdirda ijaraga beruvchida ijaraga berilgan yer boʻyicha yagona yer soligʻi toʻlash majburiyati saqlanib qoladi. 5. Oʻzbekiston Respublikasi Moliya vazirligi va Davlat soliq qoʻmitasi bir hafta muddatda Yagona yer soligʻini hisoblab chiqish va toʻlash tartibi toʻgʻrisidagi yoʻriqnomani ishlab chiqsinlar va belgilangan tartibda tasdiqlasinlar. 6. Oʻzbekiston Respublikasi Yer resurslari davlat qoʻmitasi sugʻoriladigan yerlarda tuproq kartalariga tuzatish kiritish, tuproq bonitirovkasini aniqlash va yerni qiymat jihatidan baholash boʻyicha dala ishlarini 1999-yilda yakunlasin. Oʻzbekiston Respublikasi Moliya vazirligi tuproq kartalariga tuzatish kiritish, tuproq bonitirovkasini aniqlash va sugʻoriladigan yerlarni qiymat jihatidan baholash boʻyicha ishlarni Oʻzbekiston Respublikasi Yer resurslari davlat qoʻmitasining hisob-kitoblariga muvofiq mablagʻ bilan taʼminlasin. 7. Mazkur qarorning bajarilishini nazorat qilish Bosh vazirning oʻrinbosari B.S. Hamidov zimmasiga yuklansin.
BIRJADAN TAShQARI VALYUTA BOZORINI MUSTAHKAMLAShGA DOIR QOʻShIMChA ChORA-TADBIRLAR TOʻGʻRISIDA
(resolution, 2021-02-22)

Birjadan tashqari valyuta bozorini yanada rivojlantirish va ichki bozorni isteʼmol tovarlari bilan toʻldirish maqsadida Vazirlar Mahkamasi qaror qiladi: 7. Quyidagilar oʻz kuchini yoʻqotgan deb hisoblansin: Oʻzbekiston Respublikasi Vazirlar Mahkamasining “Pul muomalasini mustahkamlash va “Soʻm-kupon”ning xarid quvvatini oshirish borasida kechiktirib boʻlmaydigan chora-tadbirlar toʻgʻrisida” 1994-yil 11-apreldagi 195-son qarori 9-bandining 3-xatboshi; Oʻzbekiston Respublikasi Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida” 1998-yil 8-sentabrdagi 384-son qarori 1-bandi a) kichik bandining 4-xatboshi. 8. Respublika vazirliklari va idoralari idoraviy normativ hujjatlarni mazkur qarorga muvofiqlashtirsinlar. 9. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ. T. Sultonov zimmasiga yuklansin.
OʻZBEKISTON RESPUBLIKASI HUKUMATINING QARORLARINI OʻZ KUChINI YOʻQOTGAN DEB HISOBLASh VA AYRIM QARORLARIGA OʻZGARTIRIShLAR HAMDA QOʻShIMChALAR KIRITISh TOʻGʻRISIDA
(resolution, 2005-02-16)

“Davlat yer kadastri toʻgʻrisida” Oʻzbekiston Respublikasi Qonuni qabul qilinishi munosabati bilan Vazirlar Mahkamasi qaror qiladi: 1. Hukumatning ayrim qarorlariga ilovaga muvofiq oʻzgartirishlar va qoʻshimchalar kiritilsin. 2. SSSR Ministrlar Sovetining “Davlat yer kadastrini yuritish tartibi toʻgʻrisida” 1977-yil 10-iyundagi 501-son qarori yuzasidan Oʻzbekiston SSR Ministrlar Sovetining 1977-yil 24-iyundagi 416-son qarori (OʻzSSR QT, 1977-y., 6-son, 24-modda) oʻz kuchini yoʻqotgan deb hisoblansin. 2. Oʻzbekiston Respublikasi Vazirlar Mahkamasining “Davlat kadastrlari yagona tizimini tashkil etish va uni yuritish tartibi toʻgʻrisidagi nizomni tasdiqlash haqida” 1996-yil 17-iyuldagi 255-son qarori (Oʻzbekiston Respublikasi QT, 1996-y., 7-son, 21-modda) ning: a) 2-bandi quyidagi mazmunda bayon qilinsin: “2. Vazirliklar, davlat qoʻmitalari, idoralar, joylardagi davlat hokimiyati organlari Oʻzbekiston Respublikasi Davlat kadastrining yagona tizimiga kiritish uchun “Oʻzgeodezkadastr” bosh boshqarmasi tomonidan belgilanadigan va tegishli davlat va tarmoq kadastrlarini yuritish toʻgʻrisida nizomlardagi turlar, hajmlar va muddatlarda zarur maʼlumotlarni “Oʻzgeodezkadastr” bosh boshqarmasiga taqdim etsinlar”. b) Oʻzbekiston Respublikasi Davlat kadastrlari yagona tizimini tashkil etish va uni yuritish tartibi toʻgʻrisida nizomning: 8-bandining ikkinchi xatboshidagi “Qishloq xoʻjaligi vazirligi” soʻzlari “Oʻzbekiston Respublikasi Yer resurslari davlat qoʻmitasi, Vazirlar Mahkamasi huzuridagi Geodeziya, kartografiya va davlat kadastri bosh boshqarmasi” soʻzlari bilan almashtirilsin; 12-bandi “tizimiga” soʻzidan keyin “Oʻzgeodezkadastr tomonidan va” soʻzlari bilan toʻldirilsin; Nizomga 1 va 2-ilovalardagi “Qishloq xoʻjaligi vazirligi” soʻzlari “Yer resurslari davlat qoʻmitasi va “Oʻzgeodezkadastr” bosh boshqarmasi” soʻzlari, “Melioratsiya va suv xoʻjaligi vazirligi” soʻzlari “Qishloq va suv xoʻjaligi vazirligi” soʻzlari bilan almashtirilsin.
DAVLAT-TIJORAT XALQ BANKINI YaNADA RIVOJLANTIRISh ChORA-TADBIRLARI TOʻGʻRISIDA
(decree, 2020-09-28)

Xalq banki omonatchilarining manfaatlarini himoya qilishni kuchaytirish, uning aktivlari bank faoliyatining xalqaro andozalariga muvofiqligini taʼminlash maqsadida: 1. Oʻzbekiston Respublikasi Markaziy banki, Moliya vazirligi va Xalq bankining Xalq banki nizom jamgʻarmasini uch milliard soʻm miqdorida belgilash, uning manbalarini quyidagi ulushda shakllantirish toʻgʻrisidagi taklifi maʼqullansin: Oʻzbekiston Respublikasi Moliya vazirligi (51 foiz) — 1,53 milliard soʻm; Oʻzbekiston Respublikasi Markaziy banki (49 foiz) — 1,47 milliard soʻm. 2. Oʻzbekiston Respublikasi Markaziy bankiga Xalq banki resurslarini fuqarolarning omonatlari toʻla saqlanishini kafolatlaydigan, talab katta boʻlgan, ishonchli va koʻp daromad keltiradigan sarflarga joylanishini taʼminlash tavsiya etilsin. 4. Adliya vazirligi Oʻzbekiston Respublikasi Moliya vazirligi va Markaziy banki bilan birgalikda ushbu Farmon qabul qilinishi munosabati bilan Oʻzbekiston Respublikasi qonunchiligiga oʻzgartishlar va qoʻshimchalar kiritish toʻgʻrisidagi takliflarni bir oy muddatda Vazirlar Mahkamasiga taqdim etsin. 5. Oʻzbekiston Respublikasi Vazirlar Mahkamasi bir hafta muddatda ushbu Farmonni bajarish yuzasidan qaror qabul qilsin.
ISTEʼMOL TOVARLARINING AYRIM TURLARINI OLIB KELISh VA OLIB ChIQIB KETIShNI TARTIBGA SOLIShGA DOIR QOʻShIMChA ChORA-TADBIRLAR TOʻGʻRISIDA
(decree, 2021-04-30)

Respublika isteʼmol bozorida muvozanat saqlanishini va uning barqaror toʻldirilishini taʼminlash, aholining ijtimoiy muhofazasini kuchaytirish, shuningdek, tovarlarning ayrim turlarini qonunga xilof ravishda olib ketilishining oldini olish maqsadida: 2. “Oʻzdavstandart”, Oʻzbekiston Respublikasi Sogʻliqni saqlash vazirligi, Oʻzbekiston Respublikasi Davlat veterinariya qoʻmitasi, Oʻzbekiston Respublikasi Vazirlar Mahkamasi huzuridagi Oʻsimliklar karantini davlat inspeksiyasi keltirilayotgan isteʼmol tovarlari sifati ustidan qattiq nazorat oʻrnatib, ularga tegishli sertifikatlar va ruxsatnomalar oʻz vaqtida berilishini taʼminlasin. 3. Oʻzbekiston Respublikasi Davlat bojxona qoʻmitasi, Ichki ishlar vazirligi eksport qilish taqiqlab qoʻyilgan tovarlarni qonunga xilof ravishda olib chiqib ketish hollariga chek qoʻyish yuzasidan qatʼiy choralar koʻrsin. Belgilab qoʻyilsinki, eksport qilish taqiqlangan tovarlarni yuridik va jismoniy shaxslar (rezidentlar va norezidentlar) qonunga xilof ravishda olib chiqib ketish hollari aniqlangan taqdirda aybdor shaxslar amaldagi qonunlarga muvofiq maʼmuriy yoki jinoiy javobgarlikka tortiladi. 4. Davlat bojxona qoʻmitasi Oʻzbekiston Respublikasi Ichki ishlar vazirligi, Davlat xavfsizlik xizmati bilan birgalikda Oʻzbekiston Respublikasi bojxona xizmatining koʻchma bojxona postlari sonini koʻpaytirib, qoʻshni davlatlar bilan chegaralardagi dala yoʻllari va aylanma yoʻllar orqali tovarlarni qonunga xilof ravishda olib chiqib ketish ustidan nazoratni kuchaytirsin. 5. Oʻzbekiston Respublikasi Adliya vazirligi bir hafta muddatda: manfaatdor vazirliklar va idoralar bilan birgalikda isteʼmol tovarlarini Oʻzbekiston Respublikasining bojxona hududidan qonunga xilof ravishda olib chiqib ketganlik, shuningdek, import qilinadigan tovarlarni sotishning belgilab qoʻyilgan tartibini buzganlik uchun yuridik va jismoniy shaxslarning javobgarligini kuchaytirish yuzasidan Oʻzbekiston Respublikasining Maʼmuriy javobgarlik toʻgʻrisidagi kodeksiga va Oʻzbekiston Respublikasi Jinoyat kodeksiga oʻzgartishlar kiritish toʻgʻrisida belgilangan tartibda takliflar kiritsin; amaldagi qonunchilikni ushbu Farmonga muvofiqlashtirsin. 6. Eksport qilish taqiqlangan tovarlarni qonunga xilof ravishda olib ketish hollariga chek qoʻyishda huquqni muhofaza qilish organlariga koʻmaklashish maqsadida Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari fuqarolarning oʻzini oʻzi boshqarish organlari va ommaviy axborot vositalarini jalb etib, aholi orasida keng tushuntirish ishlarini olib borsin. 7. Oʻzbekiston Respublikasi Prezidentining “Tovarlar (ishlar, xizmatlar) eksportini ragʻbatlantirish boʻyicha qoʻshimcha chora-tadbirlar toʻgʻrisida” 1997-yil 10-oktabrdagi PF-1871-son Farmoniga 5-ilova matnidagi “sionizm” soʻzi chiqarib tashlansin. 8. Ushbu Farmonning ijrosini nazorat qilish Oʻzbekiston Respublikasi Bosh vaziri Oʻ.Sultonov zimmasiga yuklansin.
TOVARLARNING AYRIM TURLARINI ISHLAB CHIQARISH VA SOTISHNI DAVLAT TOMONIDAN NAZORAT QILISHNI KUCHAYTIRISHGA DOIR QOʻSHIMCHA CHORA-TADBIRLAR TOʻGʻRISIDA
(resolution, 2022-08-06)

Oziq-ovqat mahsulotlari muhim turlarining va neft mahsulotlarining respublika tashqarisiga noqonuniy olib chiqib ketilishini bartaraf etish ustidan nazoratni kuchaytirish, ichki isteʼmol bozorini ular bilan ishonchli taʼminlash maqsadida Vazirlar Mahkamasi qaror qiladi: 1. “Oʻzdonmahsulot” korporatsiyasi, “Yogʻmoytamakisanoat” va “Oziqovqatsanoat” uyushmalari, “Oʻzsharobsanoat” AJ, “Oʻzbekneftgaz” milliy xolding kompaniyasi rahbarlari zimmasiga oʻz tasarruflaridagi korxonalardan ishlab chiqarilayotgan mahsulotlarning respublika tashqarisiga noqonuniy olib chiqib ketilishi yuzasidan shaxsan javobgarlik yuklansin. Koʻrsatib oʻtilgan idoralarning rahbarlari amaldagi qonunchilikka muvofiq respublika tashqarisiga olib chiqib ketilishi taqiqlangan mahsulotlarni bevosita ishlab chiqariladigan joyida nazorat qilishni kuchaytirish boʻyicha qoʻshimcha chora-tadbirlar koʻrsinlar. 5. Oʻzbekiston Respublikasi Davlat bojxona qoʻmitasi ijtimoiy ahamiyatga ega boʻlgan tovarlarning Oʻzbekiston Respublikasining boj olinadigan hududidan tashqariga noqonuniy olib chiqib ketilishini bartaraf etish boʻyicha qatʼiy chora-tadbirlar koʻrsin. Oʻzbekiston Respublikasi Moliya vazirligi 1999-yilda Oʻzbekiston Respublikasi Davlat bojxona qoʻmitasiga 52 ta avtotransport sotib olish va ularning taʼminoti uchun mablagʻlar ajratishni nazarda tutsin. 6. Tuman va shaharlar hokimliklari fuqarolarning oʻzini oʻzi boshqarish organlari va “Mahalla” jamgʻarmasi boʻlinmalari bilan birgalikda muhim oziq-ovqat tovarlari turlarini chakana savdo shoxobchalari orqali sotish ustidan jamoat nazoratini kuchaytirsinlar. 7. Ommaviy axborot vositalari hamda Oʻzbekiston Teleradiokompaniyasiga muhim oziq-ovqat tovarlari turlarining respublika tashqarisiga noqonuniy olib chiqib ketilishi, shuningdek savdo qoidalari buzilishi hollarini matbuotda va televideniye orqali keng va har tomonlama yoritish tavsiya qilinsin. 9. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari B. S. Hamidov va M. 3. Usmonov zimmasiga yuklansin.
OʻZBEKISTON RESPUBLIKASI DAVLAT MULKI QOʻMITASI HUZURIDAGI QIMMATLI QOGʻOZLAR BOZORI FAOLIYATINI MUVOFIQLAShTIRISh VA NAZORAT QILISh MARKAZI TOʻGʻRISIDAGI NIZOMGA OʻZGARTIRISh KIRITISh HAQIDA
(resolution, 2019-08-07)

Vazirlar Mahkamasi qaror qiladi: Vazirlar Mahkamasining 1996-yil 30-martdagi 126-son qarori (Oʻzbekiston Respublikasi QT, 1996-y., 3-son, 11-modda) bilan tasdiqlangan Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi toʻgʻrisidagi nizomning 6-bandi quyidagi mazmundagi oʻn toʻrtinchi xatboshi bilan toʻldirilsin: “Oʻzbekiston Respublikasi Moliya vazirligi bilan kelishgan holda Markaziy depozitariy xizmatlari uchun tariflar miqdorini tasdiqlaydi”.
OʻZBEKISTON RESPUBLIKASI VAZIRLAR MAHKAMASI APPARATI TUZILMASIGA OʻZGARTIriShLAR KIRITISh TOʻGʻRISIDA
(resolution, 2000-02-17)

Oʻzbekiston Respublikasi Hukumati apparati faoliyatining samaradorligini oshirish maqsadida va Oʻzbekiston Respublikasi Vazirlar Mahkamasining “Maʼmuriy-boshqaruv apparati xodimlari sonini qisqartirishga doir chora-tadbirlar kompleksi toʻgʻrisida” 1998-yil 7-sentabrdagi 383-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasi apparatining tashkiliy tuzilmasi 1—12-ilovalarga* muvofiq tasdiqlansin. 2. Bosh vazir Oʻ. T. Sultonov Oʻzbekiston Respublikasi Bosh vazirining oʻrinbosarlari oʻrtasidagi vazifalarning taqsimlanishini bir hafta muddatda tayyorlasin va tasdiqlash uchun taqdim etsin. 3. Bosh vazirning oʻrinbosarlari — komplekslar rahbarlari Vazirlar Mahkamasi apparati tuzilmasiga kiritilgan oʻzgartirishlarni hisobga olgan holda kotibiyatlar toʻgʻrisidagi nizomni va kotibiyatlar xodimlari oʻrtasidagi funksional vazifalar taqsimlanishini bir hafta muddatda qayta koʻrib chiqsinlar va tasdiqlasinlar. 4. Shtatlar qisqarishi munosabati bilan boʻshab qoladigan xodimlarning avvalgi lavozimlari boʻyicha amalda boʻlgan moddiy-maishiy va tibbiy xizmat koʻrsatish shart-sharoitlari saqlab qolinsin. 5. Vazirlar Mahkamasining 1997-yil 20-maydagi 248-son qarorining 1-bandi, Vazirlar Mahkamasining 1996-yil 19-iyundagi 221-son, 1997-yil 24-dekabrdagi 565-son, 1998-yil 13-yanvardagi 20-son va 1998-yil 9-sentabrdagi 386-son qarorlari oʻz kuchini yoʻqotgan deb hisoblansin. 6. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ. T. Sultonov zimmasiga yuklansin.
OʻZBEKISTON RESPUBLIKASI PREZIDENTINING “OʻZBEKISTON RESPUBLIKASI FAVQULODDA VAZIYATLAR VAZIRLIGINI TAShKIL ETISh TOʻGʻRISIDA” 1996-YIL 4 MARTDAGI PF-1378-SON FARMONIGA OʻZGARTIShLAR KIRITISh HAQIDA
(decree, 1998-12-11)

Oʻzbekiston Respublikasi Prezidentining “Oʻzbekiston Respublikasi Favqulodda vaziyatlar vazirligini tashkil etish toʻgʻrisida” 1996-yil 4-martdagi PF-1378-son Farmoniga oʻzgartishlar kiritilib, ushbu Farmon 3-bandining birinchi va ikkinchi xatboshi quyidagi yangi tahrirda bayon etilsin: “3. Aholini va xalq xoʻjaligi obyektlarini muhofaza etishni taʼminlashga rahbarlik qilish: Oʻzbekiston Respublikasida — Oʻzbekiston Respublikasi Bosh vaziriga:”.